
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάληψη δράσεων για την υλοποίηση του Επιχει¬ 
ρησιακού Σχεδίου για την ανάπτυξη Επιχειρημα¬ 
τικών Πάρκων. 

2 Απλοποίηση αδειοδότησης οικονομικών δραστη¬ 
ριοτήτων. 


ΑΠΟΦΑΣΕΙΣ 

Αριθμ. 82 (1) 

Ανάληψη δράσεων για την υλοποίηση του Επι¬ 
χειρησιακού Σχεδίου για την ανάπτυξη Επιχει¬ 
ρηματικών Πάρκων. 

ΤΟ ΚΥΒΕΡΝΗΤΙΚΟ ΣΥΜΒΟΥΛΙΟ 
ΟΙΚΟΝΟΜΙΚΗΣ ΠΟΛΙΤΙΚΗΣ 

Έχοντας υπόψη: 

α. τις διατάξεις των άρθρων 15 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά όργανα 
(π.δ. 63/2005, Α' 98), 

β.το π.δ. 73/2015 (ΦΕΚΑΊ 16/23-11 -2015), διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 
γ. το π.δ. 125/2016 (ΦΕΚ Α' 210/5-11 -2016), διορισμός 
Υπουργών, Αναπληρωτών Υπουργών και Υφυπουργών, 
δ. το π.δ. 22/2018 (ΦΕΚ Α' 37/28.2.2018) διορισμός 
Υπουργών, Αναπληρωτή Υπουργού και Υφυπουργών, 
ε. την 37 ΠΥΣ/02.1 1.2015 (Α' 137) όπως έχει τροπο¬ 
ποιηθεί και ισχύει, 

στ. την παρ. 3 του άρθ. 42 του ν. 3982/2011 (Α' 143), 
ζ. την Φ/Α.15/3/15056/1115/27.12.2013 υπουργική 
απόφαση (Β' 3437), 

η. τη σχετική από Μαΐου 2018 εισήγηση του Αναπλη¬ 
ρωτή Υπουργού Οικονομίας και Ανάπτυξης, η οποία κοι¬ 
νοποιήθηκε στα μέλη ηλεκτρονικά, αποφασίζει: 

Την άμεση ανάληψη των απαιτούμενων δράσεων 
για την υλοποίηση του Επιχειρησιακού Σχεδίου για την 
ανάπτυξη Επιχειρηματικών Πάρκων στο πλαίσιο ανα¬ 
θεώρησης του Ειδικού Χωροταξικού Πλαισίου για την 
Βιομηχανία (ν. 4447/2016), όπως αυτές αποτυπώνονται 
αναλυτικά στο παράρτημα που συνοδεύει την παρούσα 
και αποτελεί αναπόσπαστο μέρος της. 


Παράρτημα 1 - Στρατηγικό Επιχειρησιακό Σχέδιο για 
την ανάπτυξη Επιχειρηματικών Πάρκων 

I. Εισαγωγή 

Η χωροθέτηση των βιομηχανικών εγκαταστάσεων 
στην Ελλάδα πραγματοποιήθηκε χωρίς συνολικό χωρο¬ 
ταξικό σχεδίασμά και οργάνωση, γεγονός που οδήγησε 
σε διασπορά της βιομηχανικής δραστηριότητας κατα¬ 
λαμβάνοντας αγροτική γη ακόμα και υψηλής παραγω¬ 
γικότητας, στην συνύπαρξη βιομηχανικών και αστικών 
θυλάκων, στην εγκατάσταση σε αμιγώς αστικές περιοχές 
που μετέπειτα πολεοδομήθηκαν ως περιοχές κατοικίας. 
Η επί δεκαετίες έλλειψη συντονισμένου πλαισίου για τη 
συγκέντρωση της βιομηχανίας σε οργανωμένους υπο¬ 
δοχείς είχε ως αποτέλεσμα την άναρχη χωροθέτηση 
βιομηχανικών δραστηριοτήτων και την απαξίωση των 
υφιστάμενων υποδομών με ιδιαίτερα αρνητικές επιπτώ¬ 
σεις στο περιβάλλον, τις τοπικές κοινωνίες και στην ίδια 
τη βιομηχανία και την επιχειρηματικότητα. 

Στο πλαίσιο της χωροταξικής και πολεοδομικής ορ¬ 
γάνωσης της χώρας θεσμοθετήθηκε η ίδρυση αρχικά 
Βιομηχανικών Περιοχών (ΒΙΠΕ), στη συνέχεια Βιομη¬ 
χανικών και Επιχειρηματικών Περιοχών (ΒΕΠΕ) και πιο 
πρόσφατα Επιχειρηματικών Πάρκων, σε μια προσπάθεια 
συγκροτημένης οργάνωσης της βιομηχανίας, η οποία εκ 
του αποτελέσματος δεν φαίνεται να έχει επιτύχει τους 
στόχους της. Στους οργανωμένους υποδοχείς μέχρι σή¬ 
μερα έχουν εγκατασταθεί και λειτουργούν επιχειρήσεις, 
που δραστηριοποιούνται στον τομέα της βιομηχανίας, 
της βιοτεχνίας, των μεταφορών και της αποθήκευσης 
σε ποσοστό μικρότερο του 5% των καταγεγραμμένων 
δραστηριοτήτων. Σημαντικό ποσοστό της βιομηχανικής 
δραστηριότητας έχει εγκατασταθεί στις οριζόμενες ως 
«Άτυπες Βιομηχανικές Συγκεντρώσεις» ενώ το μεγα¬ 
λύτερο ποσοστό καταγράφεται διάσπαρτο στις εκτός 
σχεδίου περιοχές. 

Η συγκέντρωση της επιχειρηματικής και βιομηχανικής 
δραστηριότητας σε οργανωμένους υποδοχείς αποτε¬ 
λεί βασικό πυλώνα του κυβερνητικού σχεδιασμού στον 
τομέα της βιομηχανίας, με στόχο την ενίσχυση της επι¬ 
χειρηματικότητας εντός του πλαισίου εφαρμογής του 
εθνικού χωροταξικού σχεδιασμού με γνώμονα την προ¬ 
στασία του περιβάλλοντος και την βελτίωση της ποιότη¬ 
τας ζωής των πολιτών. Οι οργανωμένοι υποδοχείς, όπως 
τα Επιχειρηματικά Πάρκα, διαθέτουν κατάλληλες υπο¬ 
στηρικτικές για τη λειτουργία των επιχειρήσεων υποδο¬ 
μές, προωθούν τη μεταφορά γνώσης και τεχνογνωσίας, 

δημιουργούν αλυσίδες αξίας, ενισχύουν τη δημιουργία 
οικονομιών κλίμακας και την εξωστρέφεια και ανταγω¬ 
νιστικότητα των επιχειρήσεων. 

Για την υλοποίηση αυτής της στρατηγικής και την επί¬ 
λυση των προβλημάτων που σωρεύθηκαν όλα τα προη¬ 
γούμενα χρόνια, εκπονήθηκε, με μέριμνα της Γενικής 
Γραμματείας Βιομηχανίας του Υπουργείου Οικονομίας 
και Ανάπτυξης, Επιχειρησιακό Σχέδιο για την Ανάπτυ¬ 
ξη Επιχειρηματικών Πάρκων, το οποίο για πρώτη φορά 
καταγράφει τις υφιστάμενες Άτυπες Βιομηχανικές Συ¬ 
γκεντρώσεις (ΑΒΣ) και τις μακροχρόνιες ανάγκες για τη 
δημιουργία οργανωμένων υποδοχέων στην ελληνική 
επικράτεια. Το Επιχειρησιακό Σχέδιο, αποτελεί βασικό 
εργαλείο για την δημιουργία της απαραίτητης έκτασης 
οργανωμένων υποδοχέων επιχειρηματικών δραστηρι¬ 
οτήτων, την εξυγίανση των ΑΒΣ και τη χρηματοδότηση 
σχετικών δράσεων, με απώτερο στόχο την ανάπτυξη 
της βιομηχανικής δραστηριότητας και την αύξηση της 
βιομηχανικής παραγωγής αλλά και τη βελτίωση του πε¬ 
ριβαλλοντικού ισοζυγίου της βιομηχανίας. 

Το Επιχειρησιακό Σχέδιο θα υλοποιηθεί με την ανα¬ 
θεώρηση του Ειδικού Χωροταξικού Πλαισίου για τη Βι¬ 
ομηχανία (ΕΧΠ). Παράλληλα και έως την ολοκλήρωση 
της αναθεώρησης του ΕΧΠ, το Υπουργείο Οικονομίας 
σε συνεργασία με τους αρμόδιους φορείς διαμορφώνει 
και υλοποιεί μια σειρά παρεμβάσεων θεσμικού και οικο¬ 
νομικού χαρακτήρα, με στόχο την εξυγίανση των ΑΒΣ, 
την ανάπτυξη Επιχειρηματικών Πάρκων και την εγκα- 
τάσταση/μετεγκατάσταση των επιχειρήσεων σε αυτά. 

II. Επιχειρησιακό Σχέδιο για την ανάπτυξη Επιχειρη¬ 
ματικών Πάρκων 

Η εκπόνηση του Επιχειρησιακού Σχεδίου για την ανά¬ 
πτυξη επιχειρηματικών πάρκων προβλέπεται στην παρά¬ 
γραφο 3 του άρθρου 42 του ν. 3982/2011 (ΦΕΚ 143/Α'). 

Το περιεχόμενο και οι βασικές αρχές του έχουν κα¬ 
θοριστεί στην υπουργική απόφαση με αριθ. Φ/Α.15/3/ 
15056/1115/27.12.2013 (ΦΕΚ Β' 3437) και αφορούν κυρί¬ 
ως στον προσδιορισμό της ελάχιστης αναγκαίας έκτασης 
ανά τύπο πάρκου, ανά Περιφερειακή Ενότητα και στην 
ιεράρχηση των αναγκών ανάπτυξης νέων Επιχειρημα¬ 
τικών Πάρκων (ΕΠ). 

Η εκπόνηση της σχετικής μελέτης ξεκίνησε τον Φε¬ 
βρουάριο του 2016 και ολοκληρώθηκε τον Οκτώβριο 
του ίδιου έτους. 

Συνοπτικά το Επιχειρησιακό Σχέδιο (ΕΣ) περιλαμβάνει: 

α.Την καταγραφή σε εθνικό επίπεδο των θεσμοθετη¬ 
μένων χρήσεων γης που επιτρέπουν την εγκατάσταση 
βιοτεχνικής και βιομηχανικής δραστηριότητας καθώς και 
δραστηριοτήτων χονδρεμπορίου (292.698 στρέμματα). 

β. Την καταγραφή των Άτυπων Βιομηχανικών Συγκε¬ 
ντρώσεων (ΑΒΣ) σε εθνικό επίπεδο (181 ΑΒΣ συνολικής 
έκτασης 298.924 στρεμμάτων), καθώς και την ιεράρχησή 
τους ως προς την αναγκαιότητα εξυγίανσης αυτών. 

γ. Την ιεράρχηση των αναγκών ανάπτυξης νέων ΕΠ 
ανά Περιφερειακή Ενότητα και τον προσδιορισμό της 
ελάχιστης αναγκαίας έκτασης ανά τύπο πάρκου (Α, Β, Γ, 
Πάρκα Εφοδιαστικής,Τεχνοπόλεις). 

III. Υλοποίηση Επιχειρησιακού Σχεδίου 

Η υλοποίηση του ΕΣ, που ορίζεται στον ν. 3982/2011, 
προωθείται μέσα από μία σειρά παρεμβάσεων, όπως 


καταγράφονται παρακάτω, που στο σύνολό τους δια¬ 
μορφώνουν μια στοχευμένη, συγκροτημένη πολιτική 
ανάπτυξης των Επιχειρηματικών Πάρκων. 

Α. Αναθεώρηση Ειδικού Χωροταξικού Πλαισίου για 
τη Βιομηχανία 

Η ποσοτικοποίηση και ιεράρχηση των αναγκών ανά¬ 
πτυξης νέων Επιχειρηματικών Πάρκων προβλέπονται 
στο υφιστάμενο Ειδικό Πλαίσιο Χωροταξικού Σχεδια- 
σμού και Αειφόρου Ανάπτυξης για τη Βιομηχανία, το 
οποίο, ωστόσο, περιλαμβάνει κατευθύνσεις που δεν 
βασίζονται σε ποσοτικοποιημένα στοιχεία για τις ΑΒΣ. 

Στον νέο νόμο για τον χωρικό σχεδίασμά και την βιώ¬ 
σιμη ανάπτυξη (ν. 4447/2016, άρθρο 5) και στο πλαίσιο 
του Στρατηγικού Χωρικού Σχεδιασμού προβλέπεται η 
εκπόνηση Ειδικών Χωροταξικών Πλαισίων, με τα οποία 
προσδιορίζονται στρατηγικές κατευθύνσεις σε εθνικό 
επίπεδο για τη χωρική διάρθρωση και δομή του οικιστι¬ 
κού δικτύου της χώρας, τη χωρική διάρθρωση τομέων ή 
κλάδων παραγωγικών δραστηριοτήτων, τη διαμόρφωση 
πολιτικής για την γη, την προστασία του πολιτιστικού 
και φυσικού τοπίου, την χωρική ανάπτυξη, την χωρική 
ανάπτυξη και οργάνωση περιοχών του εθνικού χώρου 
με ιδιαίτερη σημασία (π.χ. παράκτιες, θαλάσσιες και νη¬ 
σιωτικές περιοχές) και την προώθηση σχεδίων, προγραμ¬ 
μάτων ή έργων χωρικής ανάπτυξης μείζονος σημασίας. 

Επίσης, προβλέπεται η αναθεώρηση και τροποποίη¬ 
ση υφιστάμενων Ειδικών Πλαισίων Χωροταξικού Σχε- 
διασμού και Αειφόρου Ανάπτυξης (ΕΠΧΣΑΑ) με κοινή 
διαδικασία διαβούλευσης με τις στρατηγικές μελέτες 
περιβαλλοντικών επιπτώσεων. 

Για την διαμόρφωση ενός ενιαίου στρατηγικού πλαι¬ 
σίου για την ανάπτυξη Επιχειρηματικών Πάρκων και 
την αποφυγή υλοποίησης επικαλυπτόμενων δράσεων 
κρίνεται απαραίτητη η τροποποίηση του ΕΠΧΣΑΑ για 
τη Βιομηχανία, κυρίως ως προς τα προβλεπόμενα από 
αυτό μεγέθη ανά τύπο Επιχειρηματικού Πάρκου αλλά 
και ως προς επιμέρους κατευθύνσεις πολιτικής, με ενσω¬ 
μάτωση του Επιχειρησιακού Σχεδίου για την ανάπτυξη 
Επιχειρηματικών Πάρκων. 

Η διαδικασία αναθεώρησηςτου ΕΠΧΣΑΑ εκτιμάται ότι 
θα ολοκληρωθεί εντός της επόμενης τριετίας και περι¬ 
λαμβάνει τις παρακάτω φάσεις: 

α. Ένταξη πράξης για χρηματοδότηση από το ΕΣΠΑ: 
αναμένεται σύντομα η δημοσίευση σχετικής πρόσκλη¬ 
σης από την Διαχειριστική Αρχή του Επιχειρησιακού 
Προγράμματος «Υποδομές Μεταφορών, Περιβάλλον και 
Αειφόρος Ανάπτυξη» (Ε.Π. ΥΜΕΠΕΡΑΑ) προκειμένου να 
ακολουθήσει η διαδικασία ένταξηςτης σχετικής πράξης 
για τη χρηματοδότηση της μελέτης αναθεώρησης των 
ΕΧΠ (διάρκεια: 4 μήνες περίπου). 

β. Διαδικασία ανάθεσης εκπόνησης της μελέτης: 
μετά την έκδοση της απόφασης ένταξης ακολουθεί η 
προέγκριση των σχετικών τευχών δημοπράτησης και η 
προκήρυξη και ολοκλήρωση του διαγωνισμού για την 
επιλογή αναδόχου. Η φάση αυτή που καταλήγει στην 
υπογραφή της σχετικής σύμβασης προβλέπεται να ολο¬ 
κληρωθεί σε περίπου 6 μήνες, μετά την ολοκλήρωση 
της α' φάσης. 

γ. Μελέτη Αναθεώρησης: Η φάση αυτή αφορά στην 
εκπόνηση της κύριας μελέτης αναθεώρησης του ΕΧΠ και 

της Στρατηγικής Μελέτης Περιβαλλοντικών Επιπτώσεων 
και περιλαμβάνει τις σχετικές διαδικασίες διαβούλευσης 
και γνωμοδότησης όλων των εμπλεκομένων φορέων. Ο 
χρόνος ολοκλήρωσης της φάσης αυτής που καταλήγει 
στη διαμόρφωση του σχετικού σχεδίου κοινής υπουρ¬ 
γικής απόφασης εκτιμάται σε 2 περίπου χρόνια, μετά τη 
συμβασιοποίηση του έργου (β' φάση). 

Η εκπόνηση της μελέτης περιλαμβάνει σχηματικά τα 
εξής στάδια: 

1) αξιολόγηση εφαρμογής υφιστάμενου ειδικού χω¬ 
ροταξικού πλαισίου, 

2) εκπόνηση κύριας μελέτης αναθεώρησης και σχε¬ 
δίου πρότασης, και εκπόνηση Στρατηγικής Μελέτης 
Περιβαλλοντικών Επιπτώσεων, 

3) διαδικασία διαβούλευσης, 

4) ενσωμάτωση σχολίων, αναδιαμόρφωση τελικής 
πρότασης και κατάρτιση σχεδίου υπουργικής απόφα¬ 
σης βάσει γνώμης του Εθνικού Συμβουλίου Χωροταξίας. 

Β. Στοχευμένες Παρεμβάσεις 

Β.1. Αά Γιος ρυθμίσεις για τις Άτυπες Βιομηχανικές Συ¬ 
γκεντρώσεις 

Οι Άτυπες Βιομηχανικές Συγκεντρώσεις (ΑΒΣ) είναι 
το αποτέλεσμα της επί δεκαετιών άναρχης εγκατάστα¬ 
σης βιομηχανικών δραστηριοτήτων μέχρι και υψηλού 
βαθμού όχλησης, εκτός οργανωμένων υποδοχέων, συ¬ 
χνά σε εκτάσεις που δεν έχουν συμβατές χρήσεις γης. 
Η μεγάλη συγκέντρωση επιχειρήσεων και η απουσία 
συνολικού σχεδιασμού και κατάλληλων υποδομών επι¬ 
φέρουν πολλαπλασιαστικά περιβαλλοντικά προβλήματα 
και όχληση, με σημαντικές αρνητικές επιπτώσεις στο 
φυσικό περιβάλλον, την υγεία, την ποιότητα ζωής των 
κατοίκων, την τοπική οικονομία και την λειτουργία των 
ίδιων των επιχειρήσεων. 

Για πρώτη φορά, μέσω του Επιχειρησιακού Σχεδίου 
υπάρχουν αναλυτικά στοιχεία, ως προς την θέση και 
έκταση των ΑΒΣ, ως προς τις εκτάσεις που διαθέτουν 
θεσμοθετημένες χρήσεις γης για την εγκατάσταση βιο¬ 
μηχανικής δραστηριότητας, τη ζήτηση αλλά και τη δια¬ 
θεσιμότητα βιομηχανικών οικοπέδων σε υφιστάμενους 
οργανωμένους υποδοχείς. Τα στοιχεία αυτά αποτελούν 
παράλληλα τη βάση στοχευμένων παρεμβάσεων για την 
εξυγίανση των ΑΒΣ και τον μετασχηματισμό τους σε Επι¬ 
χειρηματικά Πάρκα (Επιχειρηματικά Πάρκα Εξυγίανσης). 

Μια τέτοια περίπτωση αποτελεί το σχεδιαζόμενο ΕΠ 
της ΑΒΣ Οινοφύτων, μιας από τις μεγαλύτερες της χώ¬ 
ρας, όπου λειτουργούν περισσότερες από 1.000 μονάδες 
βιομηχανικής και βιοτεχνικής δραστηριότητας, με σημα¬ 
ντικό περιβαλλοντικό αποτύπωμα και αποτέλεσμα τη 
σοβαρή υποβάθμιση της περιοχής και τη μόλυνση του 
Ασωπού ποταμού και ισχυρό αρνητικό αντίκτυπο στην 
τοπική κοινωνία και οικονομία. 

Για την περιβαλλοντική εξυγίανση των Οινοφύτων 
και την αναβάθμιση του φυσικού και επιχειρηματικού 
περιβάλλοντος της περιοχής, αναλήφθηκε πρωτοβου¬ 
λία από το Υπουργείο Οικονομίας σε συνεργασία με την 
Περιφέρεια Στερεάς Ελλάδας, το ΔήμοΤανάγρας και τον 
Σύνδεσμο Βιομηχάνων Στερεάς Ελλάδας, με ένα Ολο¬ 
κληρωμένο Στρατηγικό Σχέδιο Παρεμβάσεων, που πε¬ 
ριλαμβάνει: α) την ανάπτυξη Επιχειρηματικού Πάρκου 


Εξυγίανσης (ΕΠΕ) της βιομηχανικής περιοχής Οινοφύτων - 
Σχηματαρίου και β) την υλοποίηση Ολοκληρωμένης 
Χωρικής Επένδυσης (ΟΧΕ). 

Δημιουργείται επομένως ένα στοχευμένο θεσμικό 
και επιχειρησιακό πλαίσιο, με παρεμβάσεις που διευκο¬ 
λύνουν αλλά και διασφαλίζουν τη δημιουργία του ΕΠΕ 
Οινοφύτων και την υλοποίηση της συνδεόμενης με αυτό 
ΟΧΕ της Λεκάνης Απορροής (ΛΑΠ) Ασωπού που θα χρη¬ 
ματοδοτηθεί με ευρωπαϊκούς και εθνικούς πόρους και 
με ιδιωτική συμμετοχή επιχειρήσεων. 

Β.2. Τοπικά Χωρικά Σχέδια 

Βασικό εργαλείο υλοποίησης των κατευθύνσεων του 
Επιχειρησιακού Σχεδίου, ιδίως σε ό,τι αφορά στην οργά¬ 
νωση άτυπων βιομηχανικών συγκεντρώσεων μέσω του 
μετασχηματισμού τους σε Επιχειρηματικά Πάρκα Εξυ¬ 
γίανσης, αποτελούν τα Τοπικά Χωρικά Σχέδια, τα οποία 
καθορίζουν χρήσεις γης σε τοπικό επίπεδο (άρθρο 7, 
ν. 4447/2016). 

Επί του παρόντος, βρίσκεται σε εξέλιξη Ειδικό Πρό¬ 
γραμμα Χορήγησης Επενδυτικών Δανείων Οργανισμών 
Τοπικής Αυτοδιοίκησης (ΟΤΑ) Α' βαθμού για εκπόνηση 
Τοπικών Χωρικών Σχεδίων (ΤΧΣ) από το Ταμείο Παρα¬ 
καταθηκών και Δανείων με πόρους του Προγράμματος 
Δημοσίων Επενδύσεων (ΠΔΕ) και της Ευρωπαϊκής Τρά¬ 
πεζας Επενδύσεων (ΕΤΕπ) για την ταχεία εκπόνηση και 
έγκριση Τοπικών Χωρικών Σχεδίων για το σύνολο της 
χώρας, που θα συμβάλει στην ολοκληρωμένη χωρική 
ανάπτυξη και εδαφική οργάνωση των χρήσεων γης σε 
επίπεδο πρωτοβάθμιων ΟΤΑ. Στο πλαίσιο αυτού του προ¬ 
γράμματος, προβλέπεται να δοθεί ειδική κατεύθυνση για 
τον καθορισμό Επιχειρηματικών Πάρκων Εξυγίανσης στη 
βάση των προτάσεων του ΕΣ. 

Γ. Κίνητρα για την ανάπτυξη και λειτουργία Επιχειρη¬ 
ματικών Πάρκων 

Γ.1 Φορολογικά, περιβαλλοντικά και άλλα κίνητρα 

α. Με στόχο την προώθηση της εγκατάστασης/μετε- 
γκατάστασης επιχειρήσεων σε Επιχειρηματικά Πάρκα 
παρέχονται στοχευμένα κίνητρα στις επιχειρήσεις, που 
εγκαθίστανται σε Επιχειρηματικά Πάρκα. Περιλαμβάνο¬ 
νται οικονομικά κίνητρα με τη μορφή φοροαπαλλαγών, 
πριμοδότηση και δυνατότητα επιχορήγησης των επεν¬ 
δυτικών σχεδίων που υποβάλλονται στον Αναπτυξιακό 
Νόμο και υλοποιούνται σε Επιχειρηματικά Πάρκα, επι¬ 
πλέον μοριοδότηση κατά τη διαδικασία αξιολόγησης 
σε προσκλήσεις των Επιχειρησιακών Προγραμμάτων 
του ΕΣΠΑ. 

Επιπλέον, δημιουργείται ένα καινούργιο χρηματοδο¬ 
τικό εργαλείο χρηματοδότησης των Επιχειρηματικών 
Πάρκων, το Ταμείο Υποδομών. Έργα υποδομών για την 
οργάνωση περιοχών επιχειρηματικής δραστηριότητας, 
στις οποίες συγκαταλέγονται τα ΕΠ θα μπορούν να χρη¬ 
ματοδοτηθούν από το Ταμείο Υποδομών. Το Ταμείο θα 
λειτουργεί υπό τη διαχείριση της Ευρωπαϊκής Τράπε¬ 
ζας Επενδύσεων (ΕΤΕπ) και θα απευθύνεται τόσο στον 
δημόσιο όσο και στον ιδιωτικό τομέα ή σε συμπράξεις 
μεταξύ δημοσίου και ιδιωτικού τομέα (έργα ΣΔΙΤ). Οι 
πόροι του Ταμείου θα ανέρχονται σε 1 δις ευρώ (μαζί 
με την ιδιωτική συμμετοχή). Για τη χρηματοδότηση του 

Ταμείου έχουν ενεργοποιηθεί πόροι συνολικά 450 εκ. 
ευρώ εκ των οποίων 200 εκ. ευρώ από το ΕΣΠΑ και τα 
υπόλοιπα 250 εκ. από εθνικούς πόρους που προέρχονται 
από δάνειο του Ελληνικού Δημοσίου από την ΕΤΕπ. 

β. Απλοποιείται η περιβαλλοντική αδειοδότηση των 
Επιχειρηματικών Πάρκων αλλά και των επιχειρήσεων 
που εγκαθίστανται σε αυτά μειώνοντας σημαντικά τους 
χρόνους ολοκλήρωσης των απαραίτητων διαδικασιών 
και τα διοικητικά βάρη. 

Γ.2 Βελτίωση θεσμικού πλαισίου 

Το θεσμικό πλαίσιο για τα Επιχειρηματικά Πάρκα δια¬ 
μορφώθηκε από το ν. 3982/2011, παρόλα αυτά αρκετές 
εξουσιοδοτικές διατάξεις παρέμεναν ανενεργές με απο¬ 
τέλεσμα να υπάρχουν σημαντικά κενά στην εφαρμογή 
του νόμου.Την τελευταία τριετία έχουν γίνει καθοριστικά 
βήματα για την ολοκλήρωση του θεσμικού πλαισίου και 
έχει προωθηθεί μία σειρά θεσμικών παρεμβάσεων για 
την αντιμετώπιση εμποδίων και ανασταλτικών για τη 
δημιουργία Επιχειρηματικών Πάρκων παραγόντων. Με 
σκοπό την προώθηση των ΕΠ, πρόσφατα ρυθμίστηκαν 
τα κάτωθι: 

• Καθορίστηκαν οι ειδικότερες λεπτομέρειες σχετικά 
με τον τρόπο προσδιορισμού της εισφοράς σε χρήμα 
και την διαδικασία είσπραξης και απόδοσής της στην 
Εταιρεία Ανάπτυξης Επιχειρηματικού Πάρκου (ΕΑΝΕΠ) 
με την κοινή υπουργική απόφαση με αριθ. Φ/Α. 15/3/ 
οικ. 55483/673/2017. 

• Απλοποιήθηκε και επιταχύνθηκε η διαδικασία υπο¬ 
βολής αίτησης από την ΕΑΝΕΠ για την ανάπτυξη του 
επιχειρηματικού πάρκου, θεσπίζοντας την δυνατότητα 
αυτεπάγγελτης αναζήτησης δικαιολογητικών, απευ¬ 
θείας από την εκάστοτε υπηρεσία με κοινοποίηση στην 
αδειοδοτούσα αρχή (κοινή υπουργική απόφαση αριθ. 
Φ/Α. 15/3/οικ. 55483/673/2017). 

• Καταργήθηκε η υποχρέωση περιμετρικού πρασίνου, 
από την πλευρά του δρόμου, στις θέσεις που η οριο- 
γραμμή του Επιχειρηματικού Πάρκου Εξυγίανσης (ΕΠΕ) 
είναι εθνική, επαρχιακή ή δημοτική οδός (ν. 4442/2016). 

• Θεσμοθετήθηκε η ανάληψη από τον φορέα διαχεί¬ 
ρισης του Επιχειρηματικού Πάρκου (ΕΔΕΠ), με αναδοχή 
χρέους, κάθε μη ληξιπρόθεσμης οφειλής της ΕΑΝΕΠ από 
τυχόν δανειακούς πόρους που έχουν αντληθεί για την 
κατασκευή των έργων υποδομής. 

• Καταργήθηκε η γνωμοδότηση της Δ/νσης Χωροτα¬ 
ξίας του ΥΠΕΝ, στην περίπτωση που η θέση ανάπτυξης 
του επιχειρηματικού πάρκου προβλέπεται ρητά σε ΓΠΣ, 
ΣΧΟΟΑΠ, ΖΟΕ, Τοπικό ή Ειδικό Χωρικό Σχέδιο, ως χώρος 
υποδοχής των σχετικών δραστηριοτήτων. 

■ Θεσπίστηκε η δυνατότητα της καθ' ύψος υπέρβα¬ 
σης για την ανέγερση αποθηκών κατακόρυφου τύπου 
(5Ι1_Θ5) συναρμολογούμενων (βιδωτών), δεξαμενών 
υγρών καυσίμων καθώς και καμινάδων βιομηχανικών 
εγκαταστάσεων, έως 32 μέτρα, χωρίς να τηρηθεί η δια¬ 
δικασία έγκρισης παρέκκλισης. 

•Τροποποιήθηκε η απαιτούμενη ελάχιστη έκταση του 
επιχειρηματικού πάρκου από 2.000 σε 1.000 στρέμματα 
για την τμηματική ανάπτυξη και λειτουργία του επιχει¬ 
ρηματικού πάρκου σε δύο ή περισσότερες φάσεις, εφό¬ 
σον αυτό είναι επιθυμητό από τον φορέα ανάπτυξης του 
πάρκου (ν. 4403/2016). 


• Προστατεύτηκαν οι εγκεκριμένοι Οργανωμένοι Υπο¬ 
δοχείς Μεταποιητικών και Επιχειρηματικών Δραστηριο¬ 
τήτων (ΟΥΜΕΔ) από την τροποποίηση και αναθεώρηση 
των ορίων, χρήσεων γης και όρων δόμησηςτων Γενικών 
Πολεοδομικών Σχεδίων (ΓΠΣ) και Σχεδίων Οικιστικής 
Οργάνωσης Ανοιχτής Πόλης (ΣΧΟΟΑΠ), χωρίς την σύμ¬ 
φωνη γνώμη του φορέα ανάπτυξης ή διαχείρισης του 
ΟΥΜΕΔ και των αρμόδιων υπηρεσιών που ενέκριναν 
την ανάπτυξή του. 

• Διευκολύνθηκαν οι φορείς διαχείρισης του ΕΠ θεσμο¬ 
θετώντας, σε περίπτωση αδυναμίας υλοποίησης όλων 
των απαιτούμενων θέσεων στάθμευσης, την δυνατότητα 
μείωσης αυτών έως και 50%, μετά από σύμφωνη γνώμη 
του φορέα διαχείρισης. 

• Δόθηκε η δυνατότητα μείωσης της απαιτούμενης 
εισφοράς σε γη για αντικειμενικούς πολεοδομικούς λό¬ 
γους (πυκνοδομημένες υφιστάμενες περιοχές άτυπων 
βιομηχανικών συγκεντρώσεων), εξισορροπώντας την 
με αντίστοιχη αύξηση της εισφοράς σε χρήμα. 

Επίσης, προετοιμάζεται εγκύκλιος για την παροχή διευ- 
κρινήσεων επί της διαδικασίας έγκρισης των Επιχειρημα¬ 
τικών Πάρκων από τις αρμόδιες υπηρεσίες των Υπουρ¬ 
γείων Οικονομίας και Ανάπτυξης και Περιβάλλοντος. 

ΠΑΡΑΡΤΗΜΑ 2 - Κίνητρα και δράσεις για την υλοποί¬ 
ηση του Στρατηγικού Επιχειρησιακού Σχεδίου για την 
ανάπτυξη Επιχειρηματικών Πάρκων 

Α. Φορολογικά, περιβαλλοντικά και άλλα κίνητρα για 
την εγκατάσταση σε Επιχειρηματικά Πάρκα: 

> Απαλλαγή από το φόρο μεταβίβασης και φόρο δω¬ 
ρεάς ακινήτου κατά την αγοραπωλησία ή δωρεά έκτα¬ 
σης αντίστοιχα για την εγκατάσταση/μετεγκατάσταση 
και λειτουργία επιχειρήσεων σε ΕΠ (ν. 3982/2011 άρθ. 62 
παρ. 1). 

> Απαλλαγή της σύστασης του φορέα ανάπτυξης ή 
διαχείρισης του ΕΠ από τον φόρο συγκέντρωσης κεφα¬ 
λαίου (ν. 3982/2011 άρθ. 62 παρ. 1). 

> Συγκεκριμένα όρια στα δικαιώματα συμβολαιογρά¬ 
φου (8.000) και την αμοιβή του άμισθου ή έμμισθου υπο¬ 
θηκοφύλακα για τη μεταγραφή των παραπάνω δικαιο- 
πραξιών (ν. 3982/2011 άρθ. 62 παρ. 2). 

> Απαλλαγή των επιχειρήσεων που μετεγκαθίστανται 
σε ΕΠ από την καταβολή φόρου εισοδήματος για την 
υπεραξία που προκύπτει από την εκποίηση ακινήτων 
και λοιπών εγκαταστάσεών τους κατά το μέρος που 
αντιστοιχεί στο κόστος μετεγκατάστασής τους (η συγκε¬ 
κριμένη διάταξη δεν εφαρμόζεται για μετεγκατάσταση 
επιχειρήσεων σε ΕΠ εντός Νομών Αττικής και Θεσσαλο¬ 
νίκης από άλλους νομούς) (ν. 3982/2011 άρθ. 62 παρ. 3). 

> Για τους φορείς ανάπτυξης που σύμφωνα με το κατα¬ 
στατικό τους έχουν ως σκοπό την οργάνωση και ανάπτυ¬ 
ξη ΕΠ, ο Φόρος Προστιθέμενης Αξίας (ΦΠΑ) αποτελεί μέ¬ 
ρος του κόστους του έργου, καθώς και επιλέξιμη δαπάνη 
προς επιχορήγηση, με την προϋπόθεση ότι δεν ασκούν 
άλλη δραστηριότητα μέσω της οποίας θα μπορούσαν 
να συμψηφίσουν τον ΦΠΑ (ν. 3982/2011 άρθ. 62 παρ. 6). 

> Ευνοϊκότερος υπολογισμός του κύριου φόρου για τα 
γήπεδα που βρίσκονται εντός ΕΠ (ν. 4223/2013 άρθ. 4 
παρ. 2). 

> Απλούστευση περιβαλλοντικής αδειοδότησης. Εν¬ 
δεικτικά αναφέρονται: 

- Εξέταση του χαρακτήρα των εκτάσεων προς οριο- 
θέτηση ΕΠ του ν. 3982/2011 από τις Δασικές Υπηρεσίες 
κατά απόλυτη προτεραιότητα σε χρόνο που δεν υπερ¬ 
βαίνει τις σαράντα πέντε (45) ημέρες από την υποβο¬ 
λή της σχετικής αίτησης. Ανάλογα, εξετάζονται κατά 
προτεραιότητα και οι αντιρρήσεις κατά των πράξεων 
των ανωτέρω υπηρεσιών από την επιτροπή επιλύσεως 
δασικών αμφισβητήσεων. 

- Οι επιχειρήσεις που ασκούν δραστηριότητες του δεύ¬ 
τερου μέρους του ν. 3982/2011, οι οποίες εγκαθίστανται 
σε ΕΠ, δεν υποχρεούνται στη διαδικασία προκαταρτικής 
περιβαλλοντικής εκτίμησης και αξιολόγησης με την επι¬ 
φύλαξη των παραγράφων 3 και 4 του άρθρου 43 του 
ν. 3982/2011, ούτε στην έκδοση άδειας εγκατάστασης. 

- Οι επιχειρήσεις που εγκαθίστανται σε ΕΠ και ασκούν 
δραστηριότητες που κατατάσσονται αφενός μεν στην 
υποκατηγορία 4 της Β κατηγορίας και αφετέρου στην 
κατηγορία της χαμηλής όχλησης, σύμφωνα με τις κοινές 
υπουργικές αποφάσεις, που εκδίδονται κατ’ εξουσιοδό¬ 
τηση της ισχύουσας περιβαλλοντικής νομοθεσίας, απαλ¬ 
λάσσονται από τη διαδικασία έγκρισης περιβαλλοντικών 
όρων, εφόσον στον κανονισμό λειτουργίας του ΕΠ πε¬ 
ριλαμβάνονται περιβαλλοντικοί όροι που καλύπτουν τις 
ως άνω απαλλασσόμενες κλαδικές δραστηριότητες. Στην 
περίπτωση αυτή, στην άδεια λειτουργίας των πιο πάνω 
δραστηριοτήτων επιβάλλονται συγκεκριμένοι περιβαλ¬ 
λοντικοί όροι σύμφωνα με τον εγκεκριμένο Κανονισμό 
Λειτουργίας του ΕΠ. 

- Για όλες τις επιχειρήσεις της παραγράφου 1 του άρ¬ 
θρου 43, ανεξαρτήτως κατηγορίας και βαθμού όχλησης, 
οι οποίες εγκαθίστανται σε ΕΠ που προορίζονται για βι¬ 
ομηχανική - βιοτεχνική χρήση, δεν απαιτείται παροχή 
γνωμοδοτήσεων από εμπλεκόμενους φορείς κατά τη 
διαδικασία περιβαλλοντικής αδειοδότησης των αντί¬ 
στοιχων μονάδων τους, παρά μόνον από την Εταιρεία 
Ανάπτυξης Επιχειρηματικού Πάρκου (ΕΑνΕΠ) ή την Εται¬ 
ρεία Διαχείρισης Επιχειρηματικού Πάρκου (ΕΔΕΠ). Από 
την απαλλαγή αυτή εξαιρείται η διαδικασία δημοσιοποί¬ 
ησης της Μελέτης Περιβαλλοντικών Επιπτώσεων και της 
Απόφασης Έγκρισης Περιβαλλοντικών Όρων σύμφωνα 
με την ισχύουσα περιβαλλοντική νομοθεσία. 

Η άδεια λειτουργίας σε αυτήν την περίπτωση μπορεί 
να χορηγείται ύστερα από εισήγηση της ΕΑΝΕΠ ή ΕΔΕΠ 
μέσα σε προθεσμία 20 ημερών από την ημέρα κατάθε¬ 
σης των προβλεπομένων δικαιολογητικών στην Αδειο- 
δοτούσα Αρχή. 

> Για μεταποιητικές και συναφείς δραστηριότητες 
επιχειρήσεων που εγκαθίστανται σε ΕΠ, προβλέπεται 
προσαύξηση κατά 40% των ορίων κατάταξης αυτών σε 
βαθμούς όχλησης. 

> Ευνοϊκότεροι όροι δόμησης για μία επιχείρηση που 
εγκαθίστανται σε ΕΠ σε σχέση με εγκατάσταση αυτής σε 
εκτός σχεδίου περιοχή. 

Β. Οικονομικά Κίνητρα - Χρηματοδοτικά Εργαλεία 

Αναπτυξιακός Νόμος - ν. 4399/2016: 

Στον Αναπτυξιακό Νόμο - ν. 4399/2016: με το άρθρο 
12 παρέχονται πιο ευνοϊκά κίνητρα για την υλοποίηση 


επενδυτικών σχεδίων σε Βιομηχανικές Περιοχές και Επι¬ 
χειρηματικά Πάρκα, για την εγκατάσταση/μετεγκατάστα- 
ση των επιχειρήσεων σε οργανωμένους υποδοχείς. Στα 
καθεστώτα «Γενική Επιχειρηματικότητα», «Νέες Ανεξάρ¬ 
τητες ΜΜΕ» και «Ενισχύσεις Καινοτομικού Χαρακτήρα 
για ΜΜΕ», επενδυτικά σχέδια που υλοποιούνται σε ΕΠ 
μπορούν να λάβουν επιχορήγηση που φτάνει έως και 
το 100% της προβλεπόμενης ενίσχυσης. Παράλληλα τα 
επενδυτικά σχέδια εντός ΕΠ πριμοδοτούνται κατά τη 
διαδικασία αξιολόγησης. 

Πέραν των παραπάνω εξειδικευμένων προβλέψεων 
για τις επιχειρήσεις που εγκαθίστανται σε Επιχειρηματικά 
Πάρκα δυνάμει των διατάξεων του Αναπτυξιακού Νόμου 
παρέχονται τα παρακάτω: 

• Κίνητρα για τη δημιουργία συνεργασιών και συστά¬ 
δων επιχειρήσεων στο καθεστώς «Συνέργειες και Δικτυ¬ 
ώσεις» (Κεφάλαιο I, Μέρος Β'). 

• Κίνητρα για μεγάλα επενδυτικά σχέδια άνω των 20 
εκατ. €, όπως π.χ. ταχεία αδειοδότηση στο καθεστώς 
«Επενδύσεις Μείζονος Μεγέθους» (άρθρο 68). 

ΕΣΠΑ 2014 - 2020 (ΕΠΑνΕΚ) 

Σχεδιαζόμενες δράσεις για ΕΠ ή τις επιχειρήσεις οι 
οποίες είναι εγκατεστημένες σε ΕΠ: 

> «Ενίσχυση Αλυσίδων Προστιθέμενης Αξίας» για την 
ανάπτυξη επιχειρηματικών μοντέλων ολοκλήρωσης της 
αλυσίδας αξίας προϊόντων με επίκεντρο κλάδους της 
μεταποίησης. 

> «Ανάπτυξη Επιχειρηματικών ΠάρκωνΤοπικής Εμβε- 
λείαςγιατη μεταποίηση και την Εφοδιαστική Αλυσίδα» 
για την ανάπτυξη και λειτουργία οργανωμένων Επιχει¬ 
ρηματικών Πάρκων διαφόρων κατηγοριών, με βάση τις 
διατάξεις και ορισμούς του ν. 3982/2011. 

Οριζόντιες δράσεις 

> Δράση «Αναβάθμιση πολύ μικρών και μικρών επι¬ 
χειρήσεων για την ανάπτυξη των ικανοτήτων τους στις 
νέες αγορές» για τη χρηματοδότηση μικρών και πολύ 
μικρών επιχειρήσεων για κτιριακές εγκαταστάσεις, μηχα¬ 
νολογικό εξοπλισμό, μισθολογικό κόστος υφιστάμενου 
και νέου προσωπικού κ.λπ. 

> Δράση «Κατάρτιση και πιστοποίηση γνώσεων και 
δεξιοτήτων εργαζομένων στον ιδιωτικό τομέα» για την 
ενίσχυση της επαγγελματικής τους ικανότητας των ωφε¬ 
λούμενων. 

> Ενιαία Δράση Κρατικών Ενισχύσεων Έρευνας, Τεχνο¬ 
λογικής Ανάπτυξης και Καινοτομίας «ΕΡΕΥΝΩ-ΔΗΜΙΟΥΡ¬ 
ΓΩ - ΚΑΙΝΟΤΟΜΩ» - Παρέμβαση II «Συμπράξεις Επιχειρή¬ 
σεων με Ερευνητικούς Οργανισμούς» για τη σύνδεση της 
έρευνας και της καινοτομίας με την επιχειρηματικότητα 
και την ενίσχυση της ανταγωνιστικότητας, της παραγωγι¬ 
κότητας και της εξωστρέφειας των επιχειρήσεων. 

> Δράσεις στο πλαίσιο της Εθνικής Στρατηγικής για 
τηνΈρευνα,Τεχνολογία και Καινοτομία (ΕΣΕΤΑΚ) (εθνική 
στρατηγική ΒΙ53). 

Γ. Αά Ηοε ρυθμίσεις για την ΑΒΣ Οινοφύτων 

Για την εξυγίανση της ΑΒΣ Οινοφύτων απαιτούνται 
3ά Γιοε θεσμικές παρεμβάσεις που εξειδικεύουν τους 
όρους ανάπτυξης του ΕΠΕ Οινοφύτων στο πλαίσιο της 
υλοποίησης του Ολοκληρωμένου Στρατηγικού Σχεδίου 
Παρεμβάσεων για τα Οινόφυτα. 

Παρουσιάζονται συνοπτικά τα στάδια της θεσμοθέτησης για την ίδρυση και ανάπτυξη του ΕΠΕ Οινοφύτων: 

> Υπογραφή Συμφωνίας Προθέσεων Συνεργασίας μεταξύ της Περιφέρειας Στερεός Ελλάδας, του Δήμου Τανάγρας, 
του Συνδέσμου Βιομηχανιών Στερεός Ελλάδας και της ΕΤΒΑ ΒΙΠΕ Α.Ε. για την ανάπτυξη Επιχειρηματικού Πάρκου 
Εξυγίανσης Οινοφύτων. 

> Υποβολή Μελέτης για την επακριβή οριοθέτηση της ΑΒΣ Οινοφύτων. Π ρόκειται για το πρώτο στάδιο αδειοδό- 
τησηςπου προβλέπει η κείμενη νομοθεσία. 

> Νομοθετική Ρύθμιση/Τροποποίηση του ν. 3982/2011 για την οριοθέτηση του ΕΠΕ Οινοφύτων και τον προσδιο¬ 
ρισμό των ιδιαίτερων όρων και χαρακτηριστικών του. 

> Ίδρυση «Φορέα Ανάπτυξης» του ΕΠΕ Οινοφύτων και υποβολή του φακέλου με τα σχετικά δικαιολογητικά και 
μελέτες στη Γενική Γραμματεία Βιομηχανίας του Υπουργείου Οικονομίας και Ανάπτυξης. 

> Ίδρυση «Εταιρείας Εγκατεστημένων» που θα λειτουργεί ως φορέας διαχείρισης του ΕΠΕ Οινοφύτων. 

> Αξιολόγηση της πρότασης του Φορέα Ανάπτυξης του ΕΠΕ Οινοφύτων από τις αρμόδιες υπηρεσίες των Υπουρ¬ 
γείων Οικονομίας και Ανάπτυξης και Περιβάλλοντος και Ενέργειας. 

> Έκδοση κοινής υπουργικής απόφασης περί έγκρισης του ΕΠΕ Οινοφύτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μάίου 2018 

Ο Πρόεδρος 

Αντιπρόεδρος της Κυβέρνησης 

και Υπουργός Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Τα Μέλη 


Υπουργός Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υπουργός Ναυτιλίας 
και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Υπουργός Επικράτειας 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 


Υπουργός Περιβάλλοντος 
και Ενέργειας 

ΓΕΩΡΓΙΟΣ ΣΤΑΘΑΚΗΣ 

Υπουργός Αγροτικής 
Ανάπτυξης και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υπουργός Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 

Υπουργός Τουρισμού 

ΕΛΕΝΑ ΚΟΥΝΤΟΥΡΑ 

Υπουργός Επικράτειας 

ΑΛΕΞΑΝΔΡΟΣ ΦΛΑΜΠΟΥΡΑΡΗΣ 


Αριθμ. 83 _ (2) 

Απλοποίηση αδειοδότησης οικονομικών δρα¬ 
στηριοτήτων. 

ΤΟ ΚΥΒΕΡΝΗΤΙΚΟ ΣΥΜΒΟΥΛΙΟ 
ΟΙΚΟΝΟΜΙΚΗΣ ΠΟΛΙΤΙΚΗΣ 

Έχοντας υπόψη: 

α. τις διατάξεις των άρθρων 15 και 90 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
(π.δ. 63/2005, Α'98), 

β. το π.δ. 73/2015 (ΦΕΚ Α' 116/23-11 -2015), διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών, 
γ. το π.δ. 125/2016 (ΦΕΚ Α' 210/5-11 -2016), διορισμός 
Υπουργών, Αναπληρωτών Υπουργών και Υφυπουργών, 
δ. το π.δ. 22/2018 (ΦΕΚ Α' 37/28.2.2018) διορισμός 
Υπουργών, Αναπληρωτή Υπουργού και Υφυπουργών, 
ε. την αριθ. 37 ΠΥΣ/02.11.2015 (Α' 137) όπως έχει τρο¬ 
ποποιηθεί και ισχύει, 

στ. τον ν. 4442/2016 (Α' 230) «Νέο θεσμικό πλαίσιο για 
την άσκηση της οικονομικής δραστηριότητας και άλλες 
διατάξεις», 


ζ. τον ν. 4512/2018 (Α' 5), Μέρος Δ' (άρθρα 127-157) 
«Καθορισμός πλαισίου εποπτείας των οικονομικών 
δραστηριοτήτων και της αγοράς προϊόντων και άλλες 
διατάξεις», 

η. τη σχετική από Μάίου 2018 εισήγηση του Αναπλη¬ 
ρωτή Υπουργού Οικονομίας και Ανάπτυξης, η οποία κοι¬ 
νοποιήθηκε στα μέλη ηλεκτρονικά, αποφασίζει: 

Την εξέταση των οικονομικών δραστηριοτήτων ως 
προς την απλοποίηση της αδειοδότησής τους στους 
τομείς της κτηνοτροφίας, της δασοκομίας, της κτηνια¬ 
τρικής, των υδατοκαλλιεργειών, των χερσαίων και θα¬ 
λάσσιων μεταφορών, της τεχνικής και επαγγελματικής 
εκπαίδευσης, της μεταδευτεροβάθμιας μη τριτοβάθμιας 
εκπαίδευσης, της κοινωνικής μέριμνας χωρίς παροχή 
καταλύματος για ηλικιωμένους και άτομα με αναπηρία 
και σε τομείς σχετικούς με τη φυσική ευεξία, όπως αυτοί 
περιγράφονται ανά κωδικό δραστηριότητας στο παράρ¬ 
τημα που συνοδεύει την παρούσα και αποτελεί αναπό¬ 
σπαστο μέρος της, στο πλαίσιο επέκτασης του πεδίου 
εφαρμογής του ν. 4442/2016. 







Τεύχος Β' 2231/14.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΠΑΡΑΡΤΗΜΑ 


ΚΩΔΙΚΟΙ ΔΡΑΣΤΗΡΙΟ¬ 
ΤΗΤΑΣ ΝΑ6Ε-4 

ΚΛΑΔΟΣ 

01.4.1 

Εκτροφή βοοειδών γαλακτοπαραγωγής 

01.4.2 

Εκτροφή άλλων βοοειδών και βουβαλιών 

01.4.3 

Εκτροφή αλόγων και άλλων ιπποοειδών 

01.4.4 

Εκτροφή καμήλων και καμηλίδων 

01.4.5 

Εκτροφή αιγοπροβάτων 

01.4.6 

Εκτροφή χοίρων 

01.4.7 

Εκτροφή πουλερικών 

01.4.9 

Εκτροφή άλλων ζώων 

01.5.0 

Μικτές γεωργοκτηνοτροφικές δραστηριότητες 

02.1.0 

Δασοκομία και άλλες δασοκομικές δραστηριότητες 

03.2.1 

Θαλάσσια υδατοκαλλιέργεια 

03.2.2 

Υδατοκαλλιέργεια γλυκών υδάτων 

45.2.0 

Συντήρηση και επισκευή μηχανοκίνητων οχημάτων 

45.4.0 

Πώληση, συντήρηση και επισκευή μοτοσικλετών και των μερών και εξαρτημάτων τους 

49.3.9 

Άλλες χερσαίες μεταφορές επιβατών π.δ.κ.α. 

52.2.1 

Δραστηριότητες συναφείς με τις χερσαίες μεταφορές 

52.2.2 

Δραστηριότητες συναφείς με τις πλωτές μεταφορές 

75.0.0 

Κτηνιατρικές δραστηριότητες 

77.2.1 

Ενοικίαση και εκμίσθωση ειδών αναψυχής και αθλητικών ειδών 

85.3.2 

Τεχνική και επαγγελματική δευτεροβάθμια εκπαίδευση 

85.4.1 

Μεταδευτεροβάθμια μη τριτοβάθμια εκπαίδευση 

85.5.9 

Άλλη εκπαίδευση π.δ.κ.α. 

88.1.0 

Δραστηριότητες κοινωνικής μέριμνας χωρίς παροχή καταλύματος για ηλικιωμένους 
και άτομα με αναπηρία 

96.04 

Δραστηριότητες σχετικές με τη φυσική ευεξία 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 1 Ιουνίου 2018 
Ο Πρόεδρος 

Αντιπρόεδρος της Κυβέρνησης 

και Υπουργός Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Τα Μέλη 

Υπουργός Περιβάλλοντος 
Υπουργός Οικονομικών και Ενέργειας 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΣΤΑΘΑΚΗΣ 


Υπουργός Ναυτιλίας 
και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 


Υπουργός Αγροτικής 
Ανάπτυξης και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υπουργός Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 

Υπουργός Τουρισμού 

ΕΛΕΝΑ ΚΟΥΝΤΟΥΡΑ 

Υπουργός Επικράτειας 

ΑΛΕΞΑΝΔΡΟΣ ΦΛΑΜΠΟΥΡΑΡΗΣ 


Υπουργός Επικράτειας 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























